

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 350-01/20-01/49

URBROJ: 2177/01-01/01-21-39

Požega, 8. ožujak 2021.

Na temelju članka 64. stavak 3. Zakona o zaštiti okoliša (NN 83/13, 153/13, 78/15, 12/18) i članka 23. stavak 3. Uredbe o strateškoj procjeni utjecaja strategije, plana i programa na okoliš (NN 3/17), te članka 62. i članka 120. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 8. ožujka 2021. godine donosi:

O D L U K U

kojom se utvrđuje da nije potrebno provesti stratešku procjenu utjecaja na okoliš

za V. Izmjene i dopune Generalnog urbanističkog plana Grada Požege

I.

Gradonačelnik Grada Požege donio je Odluku o započinjanju postupka ocjene o potrebi strateške procjene utjecaja na okoliš za V. Izmjene i dopune Generalnog urbanističkog plana Grada Požege (KLASA: 350-01/20-01/49, URBROJ: 2177/01-01/01-20-6 od 29. listopada 2020. god.), prema kojoj je Grad Požega proveo postupak Ocjene o potrebi strateške procjene utjecaja na okoliš za V. Izmjene i dopune Generalnog urbanističkog plana Grada Požege.

U postupku Ocjene o potrebi strateške procjene utvrđeno je da V. Izmjene i dopune Generalnog urbanističkog plana Grada Požege neće imati vjerojatno značajan utjecaj na okoliš, temeljem čega se utvrđuje da nije potrebno provesti stratešku procjenu utjecaja na okoliš.

II.

Razlozi za izradu i donošenje V. Izmjene i dopune Generalnog urbanističkog plana Grada Požege su:

* Korekcija granica građevinskog područja
* Usklađivanje s planovima višeg reda
* Usuglašavanje javnog interesa i različitih interesa i potreba korisnika prostora odnosno vlasnika zemljišta
* Preispitivanje i ažuriranje Odredbi za provođenje
* Korigiranje trasa i koridora za prometne i infrastrukturne građevine
* Ostale korekcije prema zahtjevima nadležnih tijela

Ciljevi i programska polazišta V. Izmjena i dopuna Generalnog urbanističkog plana Grada Požege su:

GUP Požege potrebno je izmijeniti i dopuniti poštujući temeljne dugoročne ciljeve:

* očuvanje identiteta i specifičnosti područja Grada Požege
* očuvanje prirodnih i povijesnih vrijednosti, zaštita okoliša, održivi razvoj
* poboljšanje kakvoće življenja i standard stanovništva
* osiguravanje prostora i koridora za promet, energetsku, vodoprivrednu i ostalu komunalnu infrastrukturu
* omogućavanje daljnjeg razvitka uloge upravnog, gospodarskog, kulturnog, prosvjetnog i športskog središta Županije
* ostvarivanje prostornih preduvjeta za razvoj i prestrukturiranje gospodarstva od značaja za područje grada i Požeške županije.

III.

U cilju utvrđivanja vjerojatno značajnog utjecaja na okoliš, Grad Požega zatražio je mišljenja tijela i/ili osoba navedenih u Prilogu ove Odluke.

Zaprimljena su sljedeća mišljenja :

* 1. Mišljenje Hrvatskih šuma d.o.o. (KLASA: PŽ/20-01/1092, URBROJ: 04-00-02/02-20-04, zaprimljeno 05.11.2020.), u kojem navode da za planirane V. Izmjene i dopune Generalnog urbanističkog plana Grada Požege, nije potrebno provoditi postupak strateške procjene utjecaja na okoliš.
	2. Mišljenje Županijske uprave za ceste Požeško-slavonske županije (KLASA: 340-09/20-99/64, URBROJ: 2177/0-1-01/ŽA-20-2, zaprimljeno 11.11.2020.), u kojem se navodi da smatraju da nisu obavezni dati traženo mišljenje s obzirom da na području Grada Požege nema cesta pod upravljanjem i u nadležnosti Županijske uprave za ceste
	3. MUP, Ravnateljstvo civilne zaštite, Služba civilne zaštite Požega, (KLASA: NK-350-01/20-01/1, URBROJ: 511-01-383-20-18, zaprimljeno 12.11.2020.) u kojem navode da za planirane V. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.
	4. Mišljenje Hrvatskih voda, VGI za mali sliv Orljava-Londža (KLASA: 350-02/20-01/0000431, URBROJ: 374-3103-01-20-2, zaprimljeno 12.11.2020.) u kojem se navodi da nije potrebno provoditi postupak strateške procjene utjecaja na okoliš za V. Izmjene i dopune Generalnog urbanističkog plana Grada Požege
	5. Mišljenje HEP ODS d.o.o., (broj i znak 402100102/2327/20MV, zaprimljeno 23.11.2020.), u kojem se daje mišljenje da za predmetne V. Izmjene i dopune Generalnog urbanističkog plana Grada Požege nije potrebno provoditi postupak strateške procjene utjecaja na okoliš.
	6. Mišljenje Hrvatskih cesta d.o.o., Odjel za strateško planiranje (KLASA: 350-02/12-01/494, URBROJ: 345-400-440-442/516-20-25/DB, zaprimljeno 25.11.2020.) u kojem navode da za planirane V. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš, vezano za ceste iz nadležnosti Hrvatskih cesta d.o.o.
	7. Mišljenje Hrvatskih voda, VGO za srednju i donju Savu (KLASA: 350-02/20-01/0000431, URBROJ: 374-21-1-20-4, zaprimljeno 01.12.2020.), u kojem navode da za planirane V. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.
	8. Mišljenje Ministarstva kulture, Uprave za zaštitu kulturne baštine, Konzervatorski odjel u Požegi, (KLASA: 612-08/20-10/0408, URBROJ: 532-04-02-07/2-21-04), u kojem navode da za planirane V. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.
	9. Mišljenje Upravnog odjela za gospodarstvo i graditeljstvo Požeško-slavonske županije (KLASA: 351-01/20-01/24, URBROJ: 2177/1-03-03/14-20-7) u kojem se u točki I. navodi da za V. Izmjene i dopune Generalnog urbanističkog plana Grada Požege, nije potrebno provesti postupak strateške procjene utjecaja na okoliš.

IV.

U postupku ocjene sagledan je mogući utjecaj planiranih V. Izmjena i dopuna Generalnog urbanističkog plana Grada Požege na sastavnice okoliša, te primjenom kriterija za utvrđivanje vjerojatno značajnog utjecaja na okoliš V. Izmjena i dopuna Generalnog urbanističkog plana Grada Požege na okoliš, iz Priloga III. Uredbe o strateškoj procjeni utjecaja strategije, plana i programa na okoliš (NN 3/17) i slijedom navedenih mišljenja tijela, utvrđeno je da su potencijalni štetni utjecaji isti ili vrlo slični kao i za postojeći plan stoga se vjerojatno ne očekuju značajni negativni utjecaji na okoliš i prirodu.

U postupku Prethodne ocjene prihvatljivosti za ekološku mrežu, koji je provelo nadležno tijelo Upravni odjel za gospodarstvo i graditeljstvo Požeško-slavonske županije, sagledan je mogući utjecaj predmetnih Izmjena i dopuna na ciljeve očuvanja i cjelovitost područja ekološke mreže te je ocijenjeno da se može isključiti značajan negativan utjecaj predmetnih Izmjena i dopuna na ciljeve očuvanja i cjelovitost područja ekološke mreže te je prihvatljiva za ekološku mrežu.

Nadalje, za Prostorni plan Požeško-slavonske županije proveden je postupak Strateške procjene utjecaja na okoliš u kojem su određeni, opisani i procijenjeni očekivani značajni učinci na okoliš. Odlukom Županijske skupštine prihvaćena je Strateška studija utjecaja Prostornog plana Požeško-slavonske županije na okoliš (Klasa: 021- 02/15-03/02, Urbroj: 2177/1-05-05/1-15-5 od 26. svibnja 2015. godine).

Slijedom navedenog i obzirom da je već proveden postupak Strateške procjene utjecaja zahvata na okoliš za prostorni plan višeg reda – Prostorni plan Požeško-slavonske županije, s kojim i ove izmjene i dopune moraju biti usklađene, te s obzirom na članak 69. Zakona o zaštiti okoliša (NN 80/13, 153/13, 78/15, 12/18), smatramo da nije potrebno raditi stratešku procjenu za ove izmjene i dopune. Prilikom realizacije pojedinačnih zahvata provodit će se odgovarajući postupci sukladno posebnim propisima (zaštita prirode, zaštita okoliša, gospodarenje otpadom, prostorno uređenje, građenje itd.)

V.

Grad Požega je o ovoj Odluci dužan informirati javnost sukladno odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN 64/08) kojima se uređuje informiranje javnosti u pitanjima zaštite okoliša.

VI.

Ova Odluka objavit će se u Službenim novinama Grada Požege.

GRADONAČELNIK:

Darko Puljašić, dipl. iur.,v.r.